CELEX: 22022D0473
Language: bg
Date: 2022-03-03 00:00:00
Title: Решение № 1/2022 на Специализирания комитет по рибарството, създаден по силата на член 8, параграф 1, буква р) от Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна от 3 март 2022 година относно създаването на Работна група по рибарството [2022/473]

25.3.2022   
               
               
                  BG
               
               
                  Официален вестник на Европейския съюз
               
               
                  L 99/1
               
            
         РЕШЕНИЕ № 1/2022 НА СПЕЦИАЛИЗИРАНИЯ КОМИТЕТ ПО РИБАРСТВОТО, СЪЗДАДЕН ПО СИЛАТА НА ЧЛЕН 8, ПАРАГРАФ 1, БУКВА Р) ОТ СПОРАЗУМЕНИЕТО ЗА ТЪРГОВИЯ И СЪТРУДНИЧЕСТВО МЕЖДУ ЕВРОПЕЙСКИЯ СЪЮЗ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ, ОТ ЕДНА СТРАНА, И ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ, ОТ ДРУГА СТРАНА
         от 3 март 2022 година
         относно създаването на Работна група по рибарството [2022/473]
         СПЕЦИАЛИЗИРАНИЯТ КОМИТЕТ ПО РИБАРСТВОТО,
         Като взе предвид Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна („споразумението“), и по-специално член 8, параграф 4, буква е) от него,
         като има предвид, че:
         
                     (1)
                  
                  
                     Споразумението влезе в сила на 1 май 2021 г.
                  
               
                     (2)
                  
                  
                     Във втора част, пета позиция (членове 493—511), и по-специално в член 494, параграф 1 и в член 508 от споразумението, се предвижда сътрудничество в областта на рибарството между Съюза и Обединеното кралство.
                  
               
                     (3)
                  
                  
                     По силата на член 8, параграф 1, буква р) от споразумението се създава Специализиран комитет по рибарството, който се занимава с въпросите, обхванати от втора част, пета позиция от споразумението.
                  
               
                     (4)
                  
                  
                     В член 508 от споразумението се съдържа неизчерпателен списък на функциите и правомощията на Специализирания комитет по рибарството.
                  
               
                     (5)
                  
                  
                     В съответствие с член 9, параграф 3 от споразумението работните групи трябва да включват представители на Съюза и на Обединеното кралство и да се председателстват съвместно от представител на Съюза и представител на Обединеното кралство.
                  
               
                     (6)
                  
                  
                     В съответствие с член 9, параграф 4 от споразумението работните групи трябва да определят по взаимно съгласие своите процедурни правилници, график и дневен ред на заседанията.
                  
               
                     (7)
                  
                  
                     С цел да се гарантира ефективното прилагане на споразумението, и по-специално на втора част, пета позиция от него, е необходимо да се провеждат редовни диалози с експерти по въпросите на рибарството през цялата година, включително с кратко предизвестие.
                  
               
                     (8)
                  
                  
                     Целесъобразно е Специализираният комитет по рибарството да създаде Работна група по рибарството, която да е под негов надзор. Работната група по рибарството следва да определи свой процедурен правилник. Тя следва да докладва редовно за дейността си на Специализирания комитет по рибарството,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Създава се Работна група по рибарството.
            
         
         
            Член 2
            
               1.   Заседанията на Работната група по рибарството се провеждат при наличието на решение по взаимно съгласие на съпредседателите.
            
            
               2.   Работната група по рибарството докладва редовно на Специализирания комитет по рибарството относно резултатите и заключенията от своите заседания.
            
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел и Лондон на 3 март 2022 година.
            
               
                  За Специализирания комитет по рибарството
               
               
                  Съпредседатели
               
               
                  за Обединеното кралство Mr Mike ROWE
               
                  за Европейския съюз Mr Joost PAARDEKOOPER